הפועל ירושלים (כדורסל נשים)

הפועל ירושלים היא קבוצת כדורסל נשים ישראלית מהעיר ירושלים, שמתמודדת בליגה הבכירה ואף זכתה באליפות. הקבוצה מארחת את משחקיה בהיכל הספורט מלחה בירושלים.

היסטוריה
הקבוצה נוסדה כקבוצת נערות בשנת 1952 ובהמשך כקבוצת בוגרות שהשתתפה בליגה הבכירה מיום הקמתה. עד תחילת שנות ה-80 נחשבה הקבוצה לחזקה בליגה והייתה מתחרה בקביעות בצמרת ובשלבים הסופיים של גביע המדינה. בסיום עונת 1959–1960 תפסה את המקום הראשון במחוז הדרומי, גברה במשחק המכריע 23–21 על אלופת המחוז הצפוני הפועל יגור וזכתה באליפות המדינה.

בעונת 1961–1962 הגיעה הקבוצה לגמר גביע המדינה והפסידה 36–43 לקבוצת מכבי תל אביב. בעונת 1970–1971 הגיעה הקבוצה שוב לגמר הגביע ושוב הפסידה למכבי תל אביב 44–57. בינואר 1972 השתתפה הקבוצה לראשונה בתולדותיה בגביע אירופה למחזיקות מול "ווז'דובאץ' בלגרד" מחזיקת הגביע היוגוסלבית. הקבוצה הגיעה עד לשלב רבע הגמר.
החל משנת 1963 הצטרפה לליגה הבכירה אס"א ירושלים ובירושלים החלו משחקי דרבי בכדורסל נשים. בין מאמני הקבוצה בעבר ניתן לציין את גדעון וינרב, מרדכי תנורי ויאיר לירון.

שחקניות הקבוצה בעבר

קישורים חיצוניים
 פרופיל הקבוצה באתר מנהלת הליגה

הערות שוליים

ירושלים
ירושלים
כדורסל נשים